Donald Tusk

Donaldas Tuskas (lenk. Donald Franciszek Tusk; g. 1957 m. balandžio 22 d. Gdanske) – Lenkijos centro dešinės politikas, vienas iš Piliečių platformos (lenk.Platforma Obywatelska) įkūrėjų ir buvęs Lenkijos Ministras pirmininkas.

2007 m. lapkričio 9 dieną Tuskas oficialiai paskirtas Lenkijos Ministru pirmininku, pareigas eiti pradėjo nuo lapkričio 16 d. ir Lenkijos Ministru pirmininku išbuvo iki 2014 m. rugsėjo 11 d.

Europos sąjungos prezidentas, pareigas pradėjęs eiti nuo 2014 m. gruodžio 1 d.

Politika 

Tusko politinės nuostatos – tai parama rinkos ekonomikai su minimaliu valstybės įsikišimu.

Nuo 2004 metų Tuskas yra Lenkijos seimo narys.

2007 metais jis išrinktas Varšuvos vienmandatėje apygardoje. 2005 metais Piliečių platforma delegavo jį savo kandidatu į 2005 metų Lenkijos prezidento rinkimus, kur antrame ture turėjo pripažinti 8 procentų (46:54) buvusio Lenkijos prezidento Lecho Kaczyńskio persvarą.

Išsilavinimas 

1976 metais baigė Mikalojaus Koperniko (lenk. Mikołaj Kopernik) vidurinę mokyklą Gdanske. Tada jis pasirinko istorijos studijas Gdansko universitete ir 1980 metais jį baigė, kai apgynė magistro darbą apie Juzefą Pilsudskį.

Šeima 
Donaldas Tuskas ir jo žmona Małgorzata turi du vaikus – sūnų Michałą (g. 1982) ir dukrą Katarzyną (g. 1987). Jie gyvena Sopote, netoli Gdansko.

Donaldo Tusko tėvas, taip pat Donaldas Tuskas (1930–1972), buvo dailidė. Donaldo Tusko motina Ewa Tusk (1934–2009) dirbo slauge. Jo dėdė Bronisławas Tuskas (1935–2000) buvo skulptorius. Donaldas Tuskas priklauso Lenkijos kašubų tautinei mažumai.

Lenkijos ministrai pirmininkai
Lenkijos Seimo nariai
Lenkijos istorija